**Fastholdelse**

Uddannelsesudvalget er tidligere blevet præsenteret for datamateriale fra Region Syddanmark (Uddannelsesbarometret, kontur), der henter data fra Danmarks Statistik.

Der er en stor svaghed ved disse opgørelser. De tidligste tal viser frafaldsprocenter for elever, som påbegyndte uddannelsen i 2013, og tallene kan ikke adskilles i forskellige typer af frafald eller fordelingen hos de lokale institutioner.

Med udgangspunkt i UU Lillebælts Ungedatabase for de 15-25 årige kan der gives et mere retvisende øjebliksbillede af frafald og afbrud på ungdomsuddannelserne i Fredericia i de seneste tre år.

I den forbindelse er det bl.a. relevant at se nærmere på fordelingen af årsagen til frafald. Det er således væsentligt at få mere detaljeret viden:

* om eleverne afbryder deres uddannelse grundet skift til en anden uddannelse
* om eleverne er nødt til at opkvalificere deres faglige evner
* om de falder fra til enten arbejde, ledighed eller offentlig forsørgelse.

Vi har defineret frafald som de tilfælde, hvor den unge falder fra uddannelse til en aktivitet, som ikke er uddannelsesrelateret.

Konklusioner:

* 13% af Fredericias unge mellem 15-24 år har et eller flere afbrudte studieforløb bag sig

* 4% af gruppen 15-24 årige falder fra uddannelse uden at genstarte uddannelse, hvoraf halvdelen aldrig genstarter uddannelse

* Størstedelen af de unge, der har et afbrud har kun ét enkelt afbrud bag sig
* Med alderen stiger sandsynligheden for afbrud
* De fleste frafald sker på erhvervsuddannelser, da dette er tilfældet for mere end halvdelen af alle de reelle afbrud
* Størstedelen af årsagerne til afbrud registreres enten ukendt eller uspecificeret

Analysen om frafald i Fredericia kan nedenfor i dette bilag.

**Analyse af frafald på uddannelser i Fredericia Kommune**

# Fordeling målgruppe, alder og uddannelsesbaggrund

|  |  |  |
| --- | --- | --- |
| Tabel 1: Afbrudte ungdoms- & erhvervsuddannelser |  |  |
| Unge mellem 15-24 år, seneste 3 år | Antal | Andele |
| Målgruppens antal unge i alt | 6022 |  |
| Heraf reelle afbrud\* | 1136 |  |
| Antal unge | 783 | **13%** |
| *\*Fjernet: "Uddannelse aldrig startet", skift af skole, men fortsat uddannelsen og sygdom/særlige tilfælde* |  |  |

Ovenover viser tabel 1, at der er registreret 1136 reelle afbrud for målgruppen de sidste 3 år fordelt på 783 unge. Det betyder også, at cirka 30% af alle de reelle afbrud, stammer fra de samme personer med mere end ét afbrud. Størstedelen har dog mellem 1-2 afbrud, og en lille andel har flere afbrud som vist i tabel 2 herunder. Dette svarer til, at 13% af Fredericias unge mellem 15-24 år har et eller flere afbrudte studieforløb bag sig, som vist i tabel 1.

|  |  |  |
| --- | --- | --- |
| Tabel 2: Unge fordelt antal af afbrud |  |  |
| Antal afbrud | Antal | Andele |
| 1 afbrud | 540 | **69%** |
| 2 afbrud | 161 | **21%** |
| 3-4 afbrud | 78 | 10% |
| Mere end 5 afbrud | 4 | 0,5% |
| *Samlet* | *783* | *100%* |

Yderligere viser tabel 3 herunder, at færre af de unge mellem 15-21 år har afbrudte studieforløb, sammenlignet med de lidt ældre mellem 22-24 år. Dertil tyder det på, at disse unges uddannelsesbaggrund er præget af længere grundskoleforløb, idet mere end halvdelen af den undersøgte gruppe har en 10. klasse bag sig, som vist i tabel 4.

|  |  |  |
| --- | --- | --- |
| Tabel 3: Unge med afbrud fordelt på alder |  |  |
| Aldersgruppe | Antal | Andele |
| 15-21 årige i alt | 4365 |  |
| Unge med afbrud | 518 | **12%** |
| 22-24 årige | 1657 |  |
| Unge med afbrud | 265 | **16%** |
|  |  |  |
| Tabel 4: Unge med afbrud fordelt på uddannelsesbaggrund |  |  |
| Afgangsklassetrin | Antal | Andele |
| 7-8.klasse | 3 | 0,4% |
| 9. klasse | 232 | **30%** |
| 10. klasse | 475 | **61%** |
| Specialklasse\* | 52 | 7% |
| Ukendt\*\* | 21 | 3% |
| *Samlet* | *783* | *100%* |
| *\*Heraf 22 elever på 9. klassetrin niveau og 21 elever på 10. klassetrin niveau* |  |  |
| *\*\*Ukendt er typisk fordi personen er tilflyttet uden at UU har modtaget deres historik* |  |  |

# Afbrud fordelt på uddannelsesinstitution og type

Tabel 5 viser, at de fleste frafald sker på de erhvervsmæssige uddannelser, da dette er tilfældet for mere end halvdelen af alle de reelle afbrud. En fjerdedel af afbruddene sker hos de ordinære gymnasiale uddannelser, og en mindre andel ligger hos VUC fordelt på hhv. HF enkeltfag og almen voksenuddannelse. Dertil viser tabel 6 nærmere, hvilke specifikke uddannelsesretninger, hvor flest unge hopper fra eller vælger om, når man sammenligner alle afbrud på tværs af retning og institutioner.

|  |  |  |
| --- | --- | --- |
| Tabel 5: Antal afbrud fordelt på uddannelsestype |  |  |
| Kategori | Antal | Andele |
| Erhvervsmæssige | 633 | 56% |
| Ordinære (STX, HTX, HHX, HF, international) | 286 | 25% |
| VUC (HF & AVU) | 190 | 17% |
| Øvrige\* | 27 | 2% |
| *Samlet* | *1136* | *100%* |
| *\*Øvrige kurser, PreIB, STU, TAMU, LOP samt videregående udd. og kombineret ungdomsudd.* |  |  |

|  |  |  |
| --- | --- | --- |
| Tabel 6: Uddannelsesretninger med relativt flest afbrud |  |  |
| Uddannelses retninger | Antal | Andele |
| EUD, beslægtet: Teknologi, byggeri og transport | 158 | 14% |
| STX | 138 | 12% |
| VUC-AVU niveau | 100 | 9% |
| HF | 106 | 9% |
| *Samlet* | *502* | *44%* |

Tabel 7 viser de såkaldt ”lokale” afbrud, fordelt på uddannelsesinstitutioner i kommunen, hvilket samlet svarer til 74% af alle de reelle afbrud. De resterende 26% af afbruddene er sket hos uddannelsesinstitutioner, som ligger uden for Fredericia Kommune. Tallene indikere, at VUC samt EUC har de højeste andele af afbrud, efterfulgt af Fredericia Gymnasium og IBC. Dog skal man være opmærksom på institutionernes relative størrelse, idet de største naturligt havde en større andel af eleverne og derfor også flere som potentielt kan afbryde. Således fortæller dette ikke om den enkelte skoles afbrudstendenser, men hvordan gruppens afbrud fordeler sig på tværs af de lokale institutioner. Dog bekræfter det en fornemmelse af, at erhvervsuddannelserne samt de forberedende fagtilbud er særligt udfordrede ift. afbrud.

|  |  |  |  |
| --- | --- | --- | --- |
| Tabel 7: Lokale afbrud fordelt mellem Fredericias institutioner | | | |
| Institution | Antal | Andele |
| VUC Fredericia | 209 | 18% |
| EUC Lillebælt | 189 | 17% |
| Fredericia Gymnasium | 146 | 13% |
| IBC International Business College | 150 | 13% |
| Social- og Sundhedsskolen Fredericia-Vejle-Horsens | 100 | 9% |
| Fredericia Produktionsskole (EGU eller komb.ung.) | 43 | 4% |
| UU-Lillebælt | 6 | 0,5% |
| *Samlet* | *843* | *74%* |

Tabel 8 herunder viser nærmere, hvordan afbruddene fordeler sig på hver institution og uddannelsesretning. Dette viser de lokale afbrudstendenser for målgruppens unge fordelt på de lokale uddannelsesinstitutioner mere detaljeret. Det skal dog bemærkes, at afbrudsprocenten ift. den samlede målgruppe stadig kun er 13 %, hvoraf cirka 7% er erhvervsfaglige afbrud, 3% er gymnasiale afbrud, 2 % er VUC og den sidste procent er afbrud på de øvrige særlige uddannelsesforløb.

|  |  |  |
| --- | --- | --- |
| Tabel 8: Fordeling af afbrud på retning under hver institution | | |
| Institution | Afbrud | Andele |
| **EUC Lillebælt** | **189** | **17%** |
| Bil, fly og andre transportmidler - grundforløb | 29 | 12% |
| Bygge- og anlæg - grundforløb | 2 | 1% |
| EUD, beslægtet: Teknologi, byggeri og transport | 72 | 47% |
| Hovedområde - Teknologi, byggeri og transport | 8 | 1% |
| HTX | 30 | 9% |
| LOP (lære-/ og praktiksøgende) | 1 | 1% |
| Produktion og udvikling - grundforløb | 10 | 6% |
| Produktion og udvikling - hovedforløb | 3 | 1% |
| Strøm, styring og it - grundforløb | 8 | 3% |
| Transport og logistik - grundforløb | 23 | 16% |
| Transport og logistik - hovedforløb | 3 | 2% |
| **Fredericia Gymnasium** | **146** | **13%** |
| HF | 50 | 34% |
| STX | 96 | 66% |
| **Fredericia Produktionsskole** | **43** | **4%** |
| EGU | 38 | 88% |
| Kombineret Ungdomsuddannelse | 5 | 12% |
| **IBC International Business College** | **150** | **13%** |
| EUD, beslægtet: Kontor, handel og forretningsservice | 54 | 36% |
| HF | 3 | 2% |
| HHX | 39 | 26% |
| Hovedområde - Kontor, handel og forretningsservice | 8 | 6% |
| Merkantil - grundforløb | 35 | 23% |
| Merkantil - hovedforløb | 10 | 6% |
| VUC-AVU niveau | 1 | 1% |
| **Social- og Sundhedsskolen Fredericia-Vejle-Ho (sammenlagt)** | **100** | **9%** |
| EUD, beslægtet: omsorg, sundhed og pædagogik | 60 | 60% |
| Hovedområde - Omsorg, sundhed og pædagogik | 5 | 5% |
| Sundhed, omsorg og pædagogik - grundforløb | 26 | 26% |
| Sundhed, omsorg og pædagogik - hovedforløb | 8 | 8% |
| LOP (lære-/ og praktiksøgende) | 1 | 1% |
| **UU-Lillebælt** | **6** | **0,5%** |
| STU | 6 | 100% |
| **VUC Fredericia** | **209** | **18%** |
| HF | 37 | 18% |
| VUC-AVU niveau | 126 | 60% |
| VUC-HF niveau | 46 | 22% |
| *Hovedtotal\** | *837* | *74%* |
| *\*Totalerne afspejler, at Fredericias egne institutioner står for 74% af de reelle afbrud. De resterende 26% er således afbrud hos institutioner uden for Fredericia.* | | |

# Frafaldstendenser

Tabel 9 viser, hvor mange unge, der afbryder et studieforløb uden at genstarte på en anden uddannelsesrelateret aktivitet, hvilket defineres som frafald. Disse unge falder således fra til hhv. fuld- eller deltidsbeskæftigelse, ledighed, offentlig forsørgelse, orlov eller lignende. Ud af de alle reelle afbrud er 28% dissiderede frafald, og sammenlignet med hele målgruppen svarer det til, at 4% af alle unge mellem 15-24 år falder fra uddannelsesrelaterede aktiviteter.

|  |  |  |  |
| --- | --- | --- | --- |
| Tabel 9: Oversigt over frafald |  |  |  |
| Frafald | Antal | Andel af *alle* | Andel af *reelle* |
| Registrerede frafald i alt | 319 | 23% | **28%** |
| Antal personer | 270 | **4%** | 34% |

Tabel 10 herunder viser, hvad de unge som faldt fra, laver på nuværende tidspunkt. Halvdelen er genstartet uddannelse og den anden halvdel stadig er uden for uddannelse. Ud af alle de unge, som på nuværende tidspunkt står uden for uddannelsessystemet er størstedelen enten i beskæftigelse eller offentlige forsørgelse. Tabel 11 viser, hvilke af de to underliggende aldersgrupper der er dominerende i hhv. beskæftigelser eller offentlig forsørgelse. Det tyder på, at der er flest under 21 år i gruppen, der arbejder. Modsat er der flest over 21 år i gruppen, som modtager offentlige ydelser.

|  |  |  |
| --- | --- | --- |
| Tabel 10: Frafald fordelt på nuværende status |  |  |
| Status | Antal | Andele |
| Gentartet efter pause | 164 | **51%** |
| Uden for uddannelse | 155 | **49%** |
| *Samlet* | *319* | *100%* |

|  |  |  |
| --- | --- | --- |
| Tabel 11: Frafald uden genstart fordelt på status og alder |  |  |
| Status: beskæftigelse | Antal | Andele |
| 17-21 år | 54 | **72%** |
| 22-24 år | 21 | **28%** |
| *I alt i beskæftigelse* | *75* | *100%* |
| Status: offentligt forsøget |  |  |
| 19-21 år | 20 | **41%** |
| 22-24 år | 25 | **59%** |
| *I alt offentligt forsørget* | *45* | *100%* |

# Årsager til afbrud

Tabel 12 viser at størstedelen af årsagerne til afbrud registreres enten ukendt eller uspecificeret. Derfor er det svært at udlede noget konkret ud fra årsagerne til afbrud idet, at registreringen ikke begrunder over halvdelen af alle afbrud.

Ud fra disse tal tyder det på, at 12% af afbruddene reelt blot skift fra en uddannelse til en anden. Dette tal kan potentielt være større, fordi der sagtens kan være en andel af de uspecificerede afbrud, som er skift af uddannelse. Det kræver en mere minutiøs gennemgang af data, men i første omgang vil pointen være, at institutionerne med fordel kunne være mere opmærksomme på deres registrering af afbrudsårsager.

Den andel, som gennemfører grundforløbet, men ikke forsætter, kan der med fordel kigges nærmere på. Dette for at vurdere om de reelt er droppet ud, eller om der er andre grunde til det registrerede afbrud. Dette fordi mange af disse elever ser ud til at være genplaceret, i samme uddannelse som den de afbryder.

|  |  |  |
| --- | --- | --- |
| Tabel 12: Afbrud fordelt på årsager |  |  |
| Årsag | Antal | Andele |
| Uddannelsesskift | 136 | 12% |
| Faglige krav, ikke bestået og fravær | 124 | 11% |
| Gennemført grundforløb, men forsætter ej | 103 | 9% |
| Søger ikke praktik eller uddannelsesaftale ophævet | 75 | 7% |
| Ukendt, uspecificeret | 698 | 61% |
| *Samlet* | *1136* | *100%* |